Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 28. 1. 2017

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesenia
3. Naplánovanie ťažbových a pestevných prác na rok 2017
4. Príprava zhromaždenia
5. Žiadosti, diskusia, predloženie nových návrhov
6. Návrh uznesenia
7. Záver

Zasadnutie výboru viedol predseda Ján Karas. Privítal prítomných, konštatoval, že zasadnutie výboru je uznášaniaschopné.

1.Predseda výboru oboznámil prítomných s navrhovaným programom a určil Annu Brukovú za zapisovateľku.

2. Kontrola uznesení

Predseda konštatoval, že uznesenia zo zasadnutia výboru zo dňa 16. 12. 2016 boli splnené.

3. Naplánovanie ťažbových a pestevných prác na rok 2017

Predseda Ján Karas oboznámil prítomných s predbežnou kalkuláciou ťažby firmy Lesotrans, nakoľko p. Vrabček oznámil , že ťažbu v Stankovanoch nebude robiť. Predseda ďalej podrobne vysvetlil jednotlivé položky ťažby. Pretože je lokalita ťažby ťažko dostupná, bude sa vykonávať lanovkou. Vzhľadom k tomu, že vznikli určité nezrovnalosti v pláne ťažby ,predseda navrhol zavolať p.Bugoša a spoločne s LOH celý plán ťažby upresniť. Prítomných ďalej oboznámil s návrhom rozpočtu na rok 2017, ktorý spolu kalkuláciou ťažby tvorí prílohu tejto zápisnice. LOH podrobne vysvetlil jednotlivé položky pestevných prác na celý rok. Ide o nákup sadeníc, sadenie , výžin, ochrana náterom, prerezávky, zhotovenie oplotenia atď. J. Karas uviedol, že priemerná cena ťažby na palivo je 26,6€ za 1 m3a priemerná cena ťažby na 10prm je 149,1€, zisk z 1 prm pre podielnika sú približne 4 eurá. Pri ťažbe 750 prm je zisk 3000€ . Aby sa dosiahol vyrovnaný rozpočet, je potrebné časť financií získať aj predajom dreva.

4. Príprava zhromaždenia

Predseda oboznámil prítomných s navrhovaným programom čiastkového zhromaždenia, ktorý bol doplnený o prestávku počas rokovania. Ďalej informoval členov výboru, že sa zmenila výmera urbáru.Približne 25% plochy je už vysporiadaná a pribudli aj nové LV. Ďalej upozornil, že treba schváliť novú smernicu na cenu a množstvo palivového dreva na rok 2017. Určil organizačné pokyny na zloženie mandátovej a návrhovej komisie.

5. Žiadosti ,diskusia, predloženie nových návrhov

Vladimír Lacko si podal žiadosť na 10 prm úžitkového dreva, k žiadosti priložil aj plán hospodárskej budovy na ktorú bude drevo potrebovať. Členovia výboru odsúhlasili sponzorský dar na 5. Obecný ples a to klát a 1 prm palivového dreva. Alojz Gašper sa zaujímal, či sa využije cesta až ku hrebeňu v Havrane. Ján Karas oponoval, že cesta je prínosom aj do budúcnosti, ide o traktorovú cestu a navyše v r. 2018 bude zverejnená výzva na výstavbu protipožiarnych ciest. Vzhľadom k tomu, že Obecné lesy nereagovali na ponúkanú možnosť využívaťť platenú službu na rozvoz dreva s využitím obecného traktora, členovia výboru sa zaoberali otázkou kúpy traktora a lesnej techniky. Ing. Straka sa zaujímal o kľúče od archívnej skrine.

6. Návrh na uznesenie:

Predseda výboru predložil návrh na uznesenie.

7.Zaver

Zasadnutie ukončil predseda výboru, poďakoval prítomným za účasť.

V Stankovanoch 28. 1. 2017

Zapísala Anna Bruková

Overovatelia:...................................

....................................

U z n e s e n i e

prijaté na zasadnutí výboru PS Urbár Stankovany

dňa 28.1.2017

Uznesenie č. 1 k bodu 1

Výbor PS súhlasí s návrhom programu a s menovaním zapisovateľa.

Uznesenie č. 2 k bodu 2

Výbor PS berie na vedomie kontrolu uznesení

Uznesenie č. 3 k bodu č. 3

Výbor PS navrhuje upresnenie plánu ťažby a určenie lokalít osobným stretnutím p. Bugoša, LOH p. Straku a predsedu urbáru J. Karasa

Zodpovedný Ján Karas termín: do 11. 2. 2017

Uznesenie č. 4 k bodu 4

Výbor PS berie na vedomie prípravu zhromaždenia

Uznesenie č. 5 k bodu 5

Členovia výboru odsúhlasili žiadosť Vladimíra Lacka, odsúhlasili sponzorský dar na 5. Obecný ples a zobrali na vedomie diskusné príspevky, obsah ktorých je zaznamenaný v zápisnici zo zasadnutia.

V Stankovanoch 28.1.20017 Ján Karas

predseda výboru PS

Prílohy: prezenčná listina, kalkulácia ťažby a návrh rozpočtu